title: 2007/658/CE: Decizia Consiliului din 26 septembrie 2007 privind încheierea unui acord adițional între Comunitatea Europeană, Confederația Elvețiană și Principatul Liechtenstein de extindere asupra Principatului Liechtenstein a aplicării Acordului dintre Comunitatea Europeană și Confederația Elvețiană privind comerțul cu produse agricole

text:
               13.10.2007

               RO

               Jurnalul Oficial al Uniunii Europene

               L 270/5

         DECIZIA CONSILIULUI
   din 26 septembrie 2007
   privind încheierea unui acord adițional între Comunitatea Europeană, Confederația Elvețiană și Principatul Liechtenstein de extindere asupra Principatului Liechtenstein a aplicării Acordului dintre Comunitatea Europeană și Confederația Elvețiană privind comerțul cu produse agricole
   (2007/658/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) prima teză,
   având în vedere propunerea Comisiei,
   întrucât:

               (1)

               Comunitatea, Principatul Liechtenstein și Confederația Elvețiană au negociat și parafat un acord adițional în vederea extinderii și pentru Principatul Liechtesnstein a Acordului dintre Comunitatea Europeană și Confederația Elvețiană din 21 iunie 1999 privind comerțul cu produse agricole (1).

               (2)

               Aprobarea acestui acord adițional este în interesul Comunității,

         DECIDE:
   Articolul 1
   Acordul adițional dintre Comunitatea Europeană, Confederația Elvețiană și Principatul Liechtenstein de extindere asupra Principatului Liechtenstein a Acordului dintre Comunitatea Europeană și Confederația Elvețiană privind comerțul cu produse agricole („acordul adițional”) se aprobă în numele Comunității.
   Textul acordului adițional se atașează la prezenta decizie.
   Articolul 2
   Președintele Consiliului este autorizat să desemneze persoana sau persoanele împuternicite să semneze acordul adițional prin care Comunitatea își asumă obligații.

      Adoptată la Bruxelles, 26 septembrie 2007.

            Pentru Consiliu

            Președintele

         J. SILVA

      (1)  JO L 114, 30.4.2002, p. 132.
    ---documentbreak---

               13.10.2007

               RO

               Jurnalul Oficial al Uniunii Europene

               L 270/6

         ACORD ADIȚIONAL
   între Comunitatea Europeană, Confederația Elvețiană și Principatul Liechtenstein de extindere asupra Principatului Liechtenstein a aplicării Acordului dintre Comunitatea Europeană și Confederația Elvețiană privind comerțul cu produse agricole
   COMUNITATEA EUROPEANĂ („Comunitatea”), CONFEDERAȚIA ELVEȚIANĂ („Elveția”) și PRINCIPATUL LIECHTENSTEIN („Liechtenstein”),
   întrucât:

               (1)

               Liechtenstein formează o uniune vamală cu Elveția în conformitate cu Tratatul din 29 martie 1923 dintre Confederația Elvețiană și Principatul Liechtenstein privind includerea Liechtensteinului în teritoriul vamal al Elveției („tratatul vamal”).

               (2)

               În temeiul tratatului vamal, prevederile referitoare la îmbunătățirea accesului pe piață acordat de Elveția pentru produsele agricole originare din Comunitate, care fac obiectul Acordului dintre Comunitatea Europeană și Confederația Elvețiană din 21 iunie 1999 privind comerțul cu produse agricole („Acordul pentru agricultură”), se aplică pentru Liechtenstein.

               (3)

               În vederea gestionării Acordului pentru agricultură și asigurării bunei funcționări a acestuia, articolul 6 instituie un comitet mixt pentru agricultură, iar articolul 19 din anexa 11 instituie un comitet mixt în domeniul veterinar, ambele putând modifica anumite părți ale Acordului pentru agricultură.

               (4)

               În conformitate cu acordul adițional privind valabilitatea, pentru Principatul Liechtenstein, a Acordului dintre Comunitatea Economică Europeană și Confederația Elvețiană din 22 iulie 1972, Acordul dintre Comunitatea Economică Europeană și Confederația Elvețiană din 22 iulie 1972 se aplică pentru Liechtenstein: Protocolul nr. 3 prevede că produsele din Liechtenstein sunt considerate produse de origine elvețiană. Articolul 4 din Acordul pentru agricultură prevede că regulile de origine aplicabile în cadrul anexelor 1, 2 și 3 sunt cele stabilite în Protocolul nr. 3 din Acordul dintre Comunitatea Economică Europeană și Confederația Elvețiană din 22 iulie 1972.

               (5)

               Toate prevederile Acordului pentru agricultură, inclusiv modificările aduse de comitetele sale mixte, se aplică și pentru Liechtenstein. Totodată, părțile corespunzătoare din Acordul SEE, respectiv anexa I capitolele XII și XXVII din anexa II și Protocolul 47, se suspendă cu privire la Liechtenstein, atât timp cât Acordul pentru agricultură se aplică pentru Liechtenstein,

         CONVIN DUPĂ CUM URMEAZĂ:
   Articolul 1
   (1)   Acordul dintre Comunitatea europeană și Confederația Elvețiană din 21 iunie 1999 privind comerțul cu produse agricole („Acordul pentru agricultură”), inclusiv modificările stabilite de Comitetul mixt pentru agricultură și Comitetul mixt în domeniul veterinar, se aplică pentru Liechtenstein.
   (2)   Adaptările specifice pentru Liechtenstein în ceea ce privește anexele 4-11 ale Acordului pentru agricultură sunt stabilite în anexa la prezentul acord („acordul adițional”), care constituie parte integrală a acestuia.
   Articolul 2
   (1)   Pentru aplicarea și dezvoltarea Acordului pentru agricultură și fără modificarea naturii sale bilaterale, interesele Liechtensteinului sunt reprezentate de către un reprezentant al Liechtensteinului în cadrul delegației elvețiene la Comitetul mixt privind agricultura și Comitetul mixt în domeniul veterinar, precum și grupurile de lucru ale acestora.
   (2)   Comitetul mixt pentru agricultură poate modifica anexa la prezentul acord adițional, în conformitate cu prevederile articolelor 6 și 11 din Acordul pentru agricultură. Comitetul mixt în domeniul veterinar poate modifica anexa la prezentul acord adițional, respectiv anexa 11 la Acordul pentru agricultură, în conformitate cu prevederile articolului 19 al acestei anexei. Astfel de modificări fac obiectul aprobării de către reprezentantul Liechtensteinului.
   Articolul 3
   Prezentul acord adițional:

               (a)

               intră în vigoare la data semnării sale;

               (b)

               poate înceta prin notificare scrisă către celelalte părți. Încetează să mai fie în vigoare la un an de la data unei astfel de notificări;

               (c)

               încetează să se aplice în cazul în care fie Acordul pentru agricultură, fie tratatul vamal nu mai sunt în vigoare.

         Articolul 4
   Prezentul acord adițional este redactat în trei exemplare în limbile bulgară, cehă, daneză, engleză, estonă, finlandeză, franceză, germană, greacă, italiană, maghiară, malteză, letonă, lituaniană, olandeză, polonă, portugheză, română, slovacă, slovenă, spaniolă și suedeză, fiecare dintre aceste texte fiind egal autentic.

      Съставено в Брюксел на двадесет и седми ceптeмври две хиляди и седма година.
      Hecho en Bruselas, el veintisiete de septiembre de dos mil siete.
      V Bruselu dne dvacátého sedmého září dva tisíce sedm.
      Udfærdiget i Bruxelles den syvogtyvende september to tusind og syv.
      Geschehen zu Brüssel am siebenundzwanzigsten September zweitausendsieben.
      Kahe tuhande seitsmenda aasta septembrikuu kahekümne seitsmendal päeval Brüsselis.
      Έγινε στις Βρυξέλλες, στις είκοσι επτά Σεπτεμβρίου δύο χιλιάδες επτά.
      Done at Brussels on the twenty seventh day of September in the year two thousand and seven.
      Fait à Bruxelles, le vingt-sept septembre deux mille sept.
      Fatto a Bruxelles, addì ventisette settembre duemilasette.
      Briselē, divi tūkstoši septītā gada divdesmit septītajā septembrī.
      Priimta du tūkstančiai septintųjų metų rugsėjo dvidešimt septintą dieną Briuselyje.
      Kelt Brüsszelben, a kétezer-hetedik év szeptember havának huszonhetedik napján.
      Magħmul fi Brussell, fis-sebgħa u għoxrin jum ta' Settembru tas-sena elfejn u sebgħa.
      Gedaan te Brussel, de zevenentwintigste september tweeduizend zeven.
      Sporządzono w Brukseli, dnia dwudziestego siódmego września roku dwa tysiące siódmego.
      Feito em Bruxelas, em vinte e sete de Setembro de dois mil e sete.
      Întocmit la Bruxelles, douăzeci și șapte septembrie două mii șapte.
      V Bruseli dňa dvadsiateho siedmeho septembra dvetisícsedem.
      V Bruslju, dne sedemindvajsetega septembra leta dva tisoč sedem.
      Tehty Brysselissä kahdentenakymmenentenäseitsemäntenä päivänä syyskuuta vuonna kaksituhattaseitsemän.
      Som skedde i Bryssel den tjugosjunde september tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         För Schweiziska edsförbundet

         За Княжество Лихтенщайн
         Por el Principado de Liechtenstein
         Za Lichtenštejnské knížectví
         For Fyrstendømmet Liechtenstein
         Für das Fürstentum Liechtenstein
         Liechtensteini Vürstiriigi nimel
         Για το Πριγκιπάτο του Λιχτενστάιν
         For the Principality of Liechtenstein
         Pour la Principauté de Liechtenstein
         Per il Principato del Liechtenstein
         Lihtenšteinas Firstistes vārdā
         Lichtenšteino Kunigaikštystės vardu
         A Liechtensteini Hercegség részéről
         Għall-Prinċipat ta' Liechtenstein
         Voor het Vorstendom Liechtenstein
         W imieniu Księstwa Liechtensteinu
         Pelo Principado do Liechtenstein
         Pentru Principatul Liechtenstein
         Za Lichtenštajnské kniežatstvo
         Za Kneževino Lihtenštajn
         Liechtensleinin ruhtinaskunnan puolesta
         För Furstendömet Liechtenstein

   ANEXĂ
   la acordul adițional
   Principiu
   Legile și obligațiile, prevederile legale, listele, denumirile și termenii stipulați pentru Elveția în Acordul pentru agricultură se aplică, de asemenea, pentru Liechtenstein, sub rezerva următoarelor modificări și completări.
   În cazul în care autorităților elvețiene le sunt atribuite sarcini, responsabilități și competențe, acestea revin și autorităților guvernamentale competente din Liechtenstein. Pentru chestiuni din domeniul agriculturii este vorba despre Oficiul agricol („Landwirtschaftsamt”), Dr. Grass-Strasse 10, FL-9490 Vaduz, iar pentru chestiuni din domeniul veterinar și cel al alimentației este vorba despre Oficiul pentru inspecția alimentară și probleme veterinare (OFV) („Amt für Lebensmittelkontrolle und Veterinärwesen”), Postplatz 2, FL-9494 Schaan.
   În plus, organizațiile private cărora le-au fost atribuite sarcini specifice (de exemplu, organismele de inspecție și autorizare) sunt competente și pentru Liechtenstein, cu excepția cazului în care se prevede altfel în continuare.
   Modificări/completări privind anexele 4-11 la Acordul pentru agricultură
   Anexa 4, Protecția plantelor
   Anexa 5, Hrana destinată animalelor
   Anexa 6, Sectorul semințelor
   Anexa 7, Comerțul cu produse vitivinicole
   Produse viticole protejate, originare din Liechtenstein (în înțelesul articolului 6 din anexa 7)
   Indicații geografice
   Vinuri de calitate

               —

               Balzers

               —

               Bendern

               —

               Eschen

               —

               Eschnerberg

               —

               Gamprin

               —

               Mauren

               —

               Ruggell

               —

               Schaan

               —

               Schellenberg

               —

               Triesen

               —

               Vaduz

         Vinuri de masă cu indicație geografică

               —

               Liechtensteiner Oberländer Landwein

               —

               Liechtensteiner Unterländer Landwein

         Mențiuni tradiționale

               —

               Ablass

               —

               Appellation d’origine contrôlée

               —

               Auslese Liechtenstein

               —

               Beerenauslese

               —

               Beerle

               —

               Beerli

               —

               Beerliwein

               —

               Eiswein

               —

               Federweiss (1)

               —

               Grand Cru Liechtenstein

               —

               Kretzer

               —

               Landwein

               —

               Sélection Liechtenstein

               —

               Strohwein

               —

               Süssdruck

               —

               Trockenbeerenauslese

               —

               Weissherbst

         Anexa 8, Pe baza recunoașterii reciproce și a protejării denumirilor băuturilor alcoolice și a celor aromatizate pe bază de vin
   Denumiri protejate de băuturi alcoolice originare din Liechtenstein (în înțelesul articolului 4 din anexa 8)
   Rachiu de tescovină

               —

               Balzner Marc

               —

               Benderer Marc

               —

               Eschner Marc

               —

               Eschnerberger Marc

               —

               Gampriner Marc

               —

               Maurer Marc

               —

               Ruggeller Marc

               —

               Schaaner Marc

               —

               Schellenberger Marc

               —

               Triesner Marc

               —

               Vaduzer Marc.

         Anexa 9, Produse agricole și alimentare organice
   Anexa 10, Recunoașterea verificărilor de conformitate la standardele pieței pentru fructele și legumele proaspete
   Anexa 11, Sănătatea animalelor și măsuri zootehnice aplicabile în domeniul comerțului cu animale vii și produse de origine animală
   Sistemul TRACES
   Comisia, în colaborare cu Oficiul pentru inspecția alimentară și probleme veterinare (OFV, „Amt für Lebensmittelkontrolle und Veterinärwesen”) integrează Liechtensteinul în sistemul TRACES, în conformitate cu Decizia 2004/292/CE a Comisiei din 30 martie 2004.
   Norme pentru animalele trimise la pășunat în zonele de frontieră
   Normele pentru animalele trimise la pășunat în zonele de frontieră definite în apendicele 5 capitolul 1 punctul III din anexa 11 la Acordul pentru agricultură se aplică mutatis mutandis Liechtensteinului.
   Pentru Liechtenstein, părțile la care se face referire la articolul 1 din Decizia 2001/672/CE a Comisiei din 20 august 2001 de stabilire a unor reguli speciale aplicabile deplasărilor de bovine către locurile de pășunat pe timp de vară din zonele montane și la care se face referire în anexa corespunzătoare, sunt: Liechtenstein.
   Legislație
   În cazul Liechtensteinului, legea din Liechtenstein privind bunăstarea animalelor (TschG) din 20 decembrie 1988, LGBl. 1989 Nr. 3, LR 455.0 și Ordonanța din Liechtenstein privind bunăstarea animalelor (TschV) din 12 iunie 1990, LGBl. 1990 Nr. 33, LR 455.01 înlocuiesc Ordonanța privind bunăstarea animalelor (SR 455.1) menționată pentru Elveția la apendicele 5, capitolul 3 III. Bunăstarea animalelor, punctul 1.

      (1)  Fără a aduce atingere utilizării denumirii germane tradiționale „Federweißer” pentru must de struguri, parțial în fermentație, destinat consumului direct, astfel cum este menționat la alineatul 34c din Regulamentul german privind vinurile și la articolul 12 alineatul (1) litera (b) și articolul 14 alineatul (1) din Regulamentul (CE) nr. 753/2002 al Comisiei, astfel cum a fost modificat.


title: 2012/671/UE: Decizia Curții de Justiție din 23 octombrie 2012 privind funcțiile jurisdicționale ale vicepreședintelui Curții

text:
               30.10.2012

               RO

               Jurnalul Oficial al Uniunii Europene

               L 300/47

         DECIZIA CURȚII DE JUSTIȚIE
   din 23 octombrie 2012
   privind funcțiile jurisdicționale ale vicepreședintelui Curții
   (2012/671/UE)
   CURTEA
   având în vedere Tratatul privind funcționarea Uniunii Europene, în special articolele 278, 279 și 280 și articolul 299 al patrulea paragraf,
   având în vedere Tratatul de instituire a Comunității Europene a Energiei Atomice, în special articolul 81 al treilea și al patrulea paragraf, articolul 157 și articolul 164 al treilea paragraf,
   având în vedere Protocolul privind Statutul Curții de Justiție a Uniunii Europene, în special articolele 9a, 39 și 57,
   având în vedere Regulamentul de procedură al Curții de Justiție din 25 septembrie 2012, în special articolul 10 alineatul (3) și articolele 13 și 160-166,
   întrucât:

               (1)

               Potrivit articolului 39 al doilea paragraf din Protocolul privind Statutul Curții de Justiție a Uniunii Europene, competențele prevăzute la primul paragraf al acestei dispoziții pot fi exercitate, în condițiile stabilite de Regulamentul de procedură, de vicepreședintele Curții de Justiție.

               (2)

               În conformitate cu articolul 10 alineatul (3) din Regulamentul său de procedură, Curtea precizează prin decizie condițiile în care vicepreședintele îl înlocuiește pe președintele Curții în exercitarea funcțiilor sale jurisdicționale.

               (3)

               Regulamentul de procedură al Curții de Justiție din 25 septembrie 2012 va intra în vigoare la 1 noiembrie 2012.

               (4)

               Decizia privind condițiile în care vicepreședintele îl înlocuiește pe președintele Curții în exercitarea funcțiilor sale jurisdicționale ar trebui să intre în vigoare la aceeași dată.

         ADOPTĂ PREZENTA DECIZIE:
   Articolul 1
   Vicepreședintele Curții îl înlocuiește pe președintele Curții în exercitarea funcțiilor jurisdicționale prevăzute la articolul 39 primul paragraf și la articolul 57 din Protocolul privind Statutul Curții de Justiție a Uniunii Europene, precum și la articolele 160-166 din Regulamentul de procedură al Curții de Justiție.
   În caz de împiedicare a vicepreședintelui, funcțiile prevăzute la paragraful anterior se exercită de către unul dintre președinții de cameră de cinci judecători sau, în lipsă, de către unul dintre președinții de cameră de trei judecători sau, în lipsă, de către unul dintre ceilalți judecători, potrivit ordinii stabilite la articolul 7 din Regulamentul de procedură.
   Articolul 2
   Prezenta decizie intră în vigoare la 1 noiembrie 2012.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Luxemburg, 23 octombrie 2012.

            Grefier

         A. CALOT ESCOBAR

            Președinte

         V. SKOURIS


Anunţ juridic important

|

52007DP0189

Decizia Parlamentului European din 22 mai 2007 privind modificarea articolului 47 din Regulamentul de procedură al Parlamentului European, cooperarea între comisii (2007/2016(REG))

Jurnalul Oficial 102 E , 24/04/2008 p. 0089 - 0090

		P6_TA(2007)0189Cooperarea între comisii (modificarea articolului 47 din Regulamentul de procedură al Parlamentului European)Decizia Parlamentului European din 22 mai 2007 privind modificarea articolului 47 din Regulamentul de procedură al Parlamentului European, cooperarea între comisii (2007/2016(REG))Parlamentul European,- având în vedere propunerea de modificare a Regulamentului său de procedură (B6-0461/2006),- având în vedere articolele 201 şi 202 din Regulamentul său de procedură,- având în vedere raportul Comisiei pentru afaceri constituţionale (A6-0139/2007),1. hotărăşte să aducă regulamentului său de procedură următoarele modificări;2. reaminteşte că această modificare intră în vigoare în prima zi a următoarei perioade de sesiune;3. încredinţează Preşedintelui sarcina de a transmite prezenta decizie, spre informare, Consiliului şi Comisiei.TEXT ÎN VIGOARE | AMENDAMENTE |Amendamentul 3Articolul 47Cooperarea consolidată între comisii | Procedura comisiilor asociate |În cazul în care, în conformitate cu avizul Conferinţei preşedinţilor, o chestiune intră într-o măsură aproape egală în competenţa celor două comisii sau în cazul în care diferite aspecte ale chestiunii intră în competenţa a două comisii distincte, se aplică articolul 46 şi următoarele dispoziţii complementare: | În cazul în care Conferinţa preşedinţilor este sesizată cu privire la o chestiune de competenţă, în conformitate cu articolul 179 alineatul (2) sau cu articolul 45, iar Conferinţa Preşedinţilor consideră, în temeiul anexei VI, că subiectul intră, într-o măsură aproape egală, în competenţa a două sau a mai multor comisii, sau că diferite aspecte ale subiectului intră în competenţa a două sau a mai multor comisii, se aplică articolul 46 şi următoarele dispoziţii complementare: |—calendarul se stabileşte de comun acord de către cele două comisii, | —calendarul se stabileşte de comun acord de către comisiile implicate, |—raportorul şi raportorul pentru aviz încearcă să se pună de acord asupra textelor pe care le propun comisiilor respective, precum şi asupra poziţiilor pe care le adoptă în cazul amendamentelor, | —raportorul şi raportorii pentru aviz se informează reciproc şi încearcă să se pună de acord asupra textelor pe care le propun comisiilor respective, precum şi asupra poziţiilor pe care le adoptă în cazul amendamentelor, || —preşedintele, raportorul şi raportorii pentru aviz respectivi încearcă să identifice împreună acele părţi din text care intră în competenţele lor exclusive sau comune şi să convină asupra modalităţilor precise ale cooperării lor, |—comisia competentă în fond acceptă fără a supune la vot amendamentele comisiei sesizate pentru avizare în cazul în care acestea se referă la aspecte pe care preşedintele comisiei competente în fond, în temeiul anexei VI şi după consultarea preşedintelui comisiei sesizate pentru avizare, le consideră a fi de competenţa acesteia din urmă şi care nu sunt în contradicţie cu alte elemente ale raportului. | —comisia competentă în fond acceptă fără a supune la vot amendamentele unei comisii asociate în cazul în care acestea se referă la aspecte pe care preşedintele comisiei competente în fond, în temeiul anexei VI şi după consultarea preşedintelui comisiei asociate, le consideră a fi de competenţa exclusivă a comisiei asociate şi care nu sunt în contradicţie cu alte elemente ale raportului. Preşedintele comisiei competente în fond ia în considerare orice înţelegere la care se ajunge în temeiul celor prevăzute la a treia liniuţă, || —în eventualitatea în care are loc o procedură de conciliere cu privire la o propunere, delegaţia Parlamentului include raportorul pentru aviz al oricărei comisii asociate. |--------------------------------------------------


title: Decizia (UE) 2017/1686 a Parlamentului European din 27 aprilie 2017 privind închiderea conturilor Observatorului European pentru Droguri și Toxicomanie pentru exercițiul financiar 2015

text:
               29.9.2017

               RO

               Jurnalul Oficial al Uniunii Europene

               L 252/261

         DECIZIA (UE) 2017/1686 A PARLAMENTULUI EUROPEAN
   din 27 aprilie 2017
   privind închiderea conturilor Observatorului European pentru Droguri și Toxicomanie pentru exercițiul financiar 2015
   PARLAMENTUL EUROPEAN,

               —

               având în vedere conturile anuale finale ale Observatorului European pentru Droguri și Toxicomanie pentru exercițiul financiar 2015,

               —

               având în vedere Raportul Curții de Conturi privind conturile anuale ale Observatorului European pentru Droguri și Toxicomanie pentru exercițiul financiar 2015, însoțit de răspunsurile observatorului (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a observatorului în ceea ce privește execuția bugetară pentru exercițiul financiar 2015 (05873/2017 – C8-0051/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 1920/2006 al Parlamentului European și al Consiliului din 12 decembrie 2006 privind Observatorul European pentru Droguri și Toxicomanie (4), în special articolul 15,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0099/2017),

               1.

               aprobă închiderea conturilor Observatorului European pentru Droguri și Toxicomanie pentru exercițiul financiar 2015;

               2.

               încredințează președintelui sarcina de a transmite prezenta decizie directorului Observatorului European pentru Droguri și Toxicomanie, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 128.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 376, 27.12.2006, p. 1.

      (5)  JO L 328, 7.12.2013, p. 42.